تورکیه جمهوریتی جمهوررئیسی رجب طیب اردوغان, تورکیه نینگ ییللیک صادرات میزانی نینگ 221 میلیارد دالر گه ییتگن لیگی نی بیلدیردی.
اردوغان, "ینه ده کوپراق ایشلب و تولید قیلیب اقتصادی کوچی میز نی آرتیره میز" دییه قید ایتدی.
جمهوررئیس اردوغان, اوشبو توغریده تویتر آرقه لی بیانات بیردی.
اردوغان, توناون بیرگن بیاناتیده, اوتگن ییل نینگ خوددی شوو دوری بیلن سالیشتیریلگنده نوامبر آییده تورکیه نینگ صادرات میزانی نینگ 33,44 فایز گه آشگن لیگی نی بیلدیردی.
اردوغان, شونده ی قیلیب تورکیه نینگ نوامبر آیی صادرات میزانی نینگ 21,5 میلیارد دالر گه ییتگن لیگی نی معلوم قیلدی.
اردوغان, "ییللیک صادراتی میز 221 میلیارد دالر گه ییتدی. ینه ده کوپراق ایشلب و تولید قیلیب اقتصادی کوچی میز نی آرتیره میز" دییه قید ایتدی.
اردوغان, آیلیک صادرات میزانی نینگ نوامبر آییده 33,44 فایزگه آشیب اینگ یوقاری سویه گه کوتریلیب کیتگن لیگی نی بیلدیردی.
جمهوررئیس اردوغان, اوتگن ییل 16 میلیارد 89 میلیون دالر بولگن نوامبر آیی صادراتی نینگ, جاری ییلده 21 میلیارد 468 میلیون دالر گه ییتگن لیگی نی معلوم قیلدی.
اردوغان, جاری ییل نینگ 11 آییده صادرات رقمی نینگ ایسه, 151 میلیارد 801 میلیون دالر دن 203 میلیارد 141 میلیون دالر گه ییتگن لیگی نی بیلدیردی.
